(ທ່ານ ຮ່ວາງວັນທັ໋ງ ລັດຖະມົນຕີຊ່ວຍວ່າການ
ກະຊວງກະສິກຳ ແລະ ພັດທະນາຊົນນະບົດ)
ຕອນເຊົ້າວັນທີ 13/10 ຢູ່ຮ່າໂນ້ຍ, ຄະນະຊີ້ນຳສູນກາງກ່ຽວກັບການປ້ອງກັນຕ້ານໄພທຳມະຊາດສົມທົບກັບບັນດາອົງການຈັດຕັ້ງຂອງສະຫະປະຊາຊາດປະຈຳ ຫວຽດນາມ ຈັດຕັ້ງພິທີສະເຫຼີມສະຫຼອງຕອບສະໜອງວັນປ້ອງກັນຕ້ານ ແລະ ຫລຸດຜ່ອນໄພທຳມະຊາດສາກົນ (13/10). ດັດຊະນີຄວາມສ່ຽງດິນຟ້າອາກາດທົ່ວໂລກປີ 2015 ຂອງສະຫະປະຊາຊາດໃຫ້ເຫັນວ່າ: ຫວຽດນາມ ແມ່ນໜຶ່ງໃນ 10 ປະເທດໄດ້ຮັບຜົນສະທ້ອນຫລາຍສຸດຈາກຜົນກະທົບຂອງໄພທຳມະຊາດ. ກ່າວຄຳເຫັນທິ່ພິທີ, ທ່ານ ຮ່ວາງວັນທັ໋ງ ລັດຖະມົນຕີຊ່ວຍວ່າການກະຊວງກະສິກຳ ແລະ ພັດທະນາຊົນນະບົດ, ຮອງຫົວໜ້າຄະນະຊີ້ນຳສູນກາງກ່ຽວກັບການປ້ອງກັນຕ້ານໄພທຳມະຊາດ ໃຫ້ຮູ້ວ່າ:
“ດ້ວຍຫົວຂໍ້ ຄວາມຮູ້ເພື່ອຊີວິດ, ວັນປ້ອງກັນຕ້ານໄພທຳມະຊາດປີນີ້ ເອົາໃຈໃສ່ເຖິງການນຳໃຊ້ ພູນປັນຍາ ແລະ ບົດຮຽນຂອງທ້ອງຖິ່ນ ເພື່ອເພີ່ມເຕີມໃຫ້ຄວາມຮູ້ວິທະຍາສາດໃນການປ້ອງກັນຕ້ານໄພທຳມະຊາດ ”.
ທ່ານນາງ Pratibha Mehta, ຜູ້ປະສານງານຂອງສະຫະປະຊາຊາດປະຈຳ ຫວຽດນດາມ, ຕີລາຄາສູງບັນດາຜົນງານມານະພະຍາຍາມຂອງ ຫວຽດນາມ ໃນການຮັບມືກັບໄພທຳມະຊາດ ແລະ ຍົກສູງການຮັບຮູ້ຂອງປະຊາຄົມກ່ຽວກັບການຫລຸດຜ່ອນຄວາມສ່ຽງໄພທຳມະຊາດ. ພ້ອມທັງ ຍົກອອກມາຂໍ້ສະເໜີແນະກ່ຽວກັບຄວາມສຳຄັນຂອງການປ່ຽນໃໝ່ນະໂຍບາຍ ແລະ ກົນໄກທີ່ເໝາະສົມກັບການຜັນແປດິນຟ້າອາກາດໃນປະຈຸບັນ.
(ແຫຼ່ງຄັດຈາກ VOV)